hu hu hu hu hu hu hu hu hu hu hu cs hu hu hu hu hu cs hu hu hu hu hu hu de en hu hu hu en hu fr hu de hu hu hu hu hu hu hu hu es hu de hu en hu hu hu hu hu hu hu hu en hu hu hu pt hu hu hu hu hu hu pt pt pt ru hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Fent a Spitzbergáknál – Wikipédia
Zsurzs Éva rendezte 1978-as tévéfilm
A Fent a Spitzbergáknál 1978 nyarán forgatott színes magyar tévéjáték. Benedek Katalin írásából Zsurzs Éva rendezte, főszereplője Pécsi Ildikó. Elnyerte a Plovdivi Nemzetközi Televíziós Filmfesztivál Bronz Láda (3.) díját.
M2 (1978. november 18., szombat, 18:05; 1985. szeptember 14., 17:20, szombat; 1998. augusztus 2., 15:10, vasárnap)
M3 (2016. május 14., szombat, 23:45)
Duna World (2017. május 16., 11:25, kedd; 2017. május 17., 2:20, szerda; 2018. május 19., 2:35, szombat)
1978. november 9., csütörtök, M1
Plovdivi Nemzetközi Televíziós Filmfesztivál Bronz Láda (3.) díja (1978)
Tizenkét éven aluliak számára nem ajánlott
2 Szereplők és szerepek
Pécsi Ildikó – Kiss Olga taxisofőr; egyedül neveli kisiskolás fiát, Dávidot, aki a nyári szünetben úttörőtáborba utazik
Csurka László – Olga volt férje, Dávid apja, aki két napot Pesten tölt, de a fiát nem látogatja meg; Olga viszi ki a Keletibe
Avar István – Angelus Pál műszaki rajzoló, Olga utasa, aki elhagyja a pénztárcáját, majd az igazolványát adja letétbe a fuvardíj rendezéséig; ennek apropóján jönnek össze, rövid ideig együtt járnak, de aztán a férfi lelép, mert Olgáért sem képes lemondani a felesége nyújtotta jólétről
Csernuss Marianne – Angelus Pálné, gazdag hölgy, aki a pénzével zsarolja a férjét
Andresz Kati – pincérnő, Olga barátnője
Mányai Zsuzsa – Zsófia, presszósnő, Olga barátnője, aki őt folyton férjhez akarja adni
Dzsupin Ibolya – Olga kolléganője
Koncz Gábor – Kovács, macsó taxiskolléga, aki Olgára hajt
Benkóczy Zoltán – Vili, Olga éjjeli műszakos váltósofőrje
Gáti Oszkár – autószerelő a Főtaxi garázsában, Olga kocsijának karbantartója
Bakó Márta – Olga szomszédasszonya, aki folyton a lakótársait lesi
Balázsovits Lajos – Olga utasa, aki a családjával lakótelepre költözik
Csűrös Karola – Olga utasa, aki a családjával a lakótelepre költözik
Verebes Károly – fuvarozó, Olga utásának költöztetője
Szilágyi István – úrvezető, aki a Nagymező utcában tilos helyen parkol, akadályozva Olga taxiját, de ráfázik
Mikó István és Szacsvay László („Brunner”) – kiskatonák, akiket Olga visz ki a Délibe, hogy szabadságukról visszatérjenek a laktanyába (a stáblistán nem szerepelnek)
Ilosvay Katalin – idősödő asszony, akit Olga a János Kórházból fuvaroz haza
Őze Lajos – öregedő vőlegény, Olga utasa, aki az esküvőjére siet
További szereplők: Dávid Ági, Horváth Pál, Lengyel Erzsi, Péter Gizi, Magyari Tibor, Székely Dávid, Varga Irén és sokan mások.
„Mint azt már a Tv-híradó is tudtul adta: ez a tévéjáték nyerte meg az idei plovdivi tévéfesztivál bronzládikó díját. Benedek Katalin hősei köznapi emberek. Olga taxisofőr, magányos, elvált asszony, aki egyedül neveli kisfiát. Naphosszat a volán mellett ül, hallgatja utasai meséit, részt vesz örömükben, gondjukban. A kisfiú minden idejét leköti. Nyár van, s kisfiát, életében először, két hétre elengedi táborozni. Most egy kicsit magára is gondolhat. Kollégája legyeskedését nem veszi komolyan, annál inkább annak a férfinak a közeledését, aki egy napon fizetés nélkül száll ki kocsijából . . . Olga szerepében Pécsi Ildikót látják. A további szereplők: Koncz Gábor, Avar István. Rendező: Zsurzs Éva.”[1]
A film onnan kapta a címét, hogy Olga lakása a nyári melegben is jó hűvös, és Angelus megjegyzi, hogy olyan hideg van benne, mint a Spitzbergákon.
Plovdivi Nemzetközi Televíziós Filmfesztivál Bronz Láda (3.) díja (1978)
↑ Lásd „Fent a Spitzbergáknál, 1978. november 9., csütörtök” (magyar nyelven). Pest Megyei Hírlap 22 (264), 8. o. (Hozzáférés ideje: 2018. május 21.)
Dunavölgyi, Péter: A magyar televíziózás történetéből XXII. (1978) (magyar nyelven). saját honlap. [2018. május 22-i dátummal az eredetiből archiválva]. (Hozzáférés: 2018. május 21.)
Fent a Spitzbergáknál, 2016. szeptember 1. (teljes film) (magyar nyelven). Inda videó. (Hozzáférés: 2018. május 21.)
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Fent_a_Spitzbergáknál&oldid=22859652”
Utoljára szerkesztve 2020. július 16., 18:24-kor
A lap utolsó módosítása: 2020. július 16., 18:24
A lap szövege CC BY-SA 3.0 alatt érhető el, ha nincs külön jelölve.